332 het dr Alexander dr Grooss Paleschtina eroberet. D Samaritaner hai sich vom Judedum trennt und ihre eignig Kult pflägt, wo sich nume uf dr Pentateuch schdützt und sis Zentrum uf em Grisimbärg gha het. In de Diadochechrieg isch Paleschtina an dr Ptolemaios I., wo Ägypte beherrscht het. Judäa isch vo 301 bis 198 under de Ptolemäer e relativ autonomi Brovinz bliibe. E Hufe Jude si als Händler uf Ägypte usgwanderet und hai dört deilwiis die hellenistischi Kultur übernoh, wie öbbe d Zenon-Papyri zeige.